Archimedes
Den Archimedes (gr. Aρχιμήδης) vu Syrakus (gebuer ëm 287 v. Chr. zu Syrakus op Sizilien; a gestuerwen 212 v. Chr.) war e griichesche Mathematiker, Physiker an Ingenieur. Hie gëllt als ee vun de bedeitendste Mathematiker vun der Antiquitéit. Den Archimedes ass bei der Eruewerung vu Syrakus duerch d'Réimer gestuerwen.

Den Archimedes huet mathematesch Formele fir geometresch Formen ofgeleet a verschidde Gesetzer entdeckt, wéi z. B. d'Hiewelgesetz. En huet Maschinne gebaut, ë. a. och d'Schrauf vum Archimedes.

Liewen 
Den Archimedes war de Jong vum Phaidias, en Astronom um Haff vu Syrakus. Hie studéiert zu Alexandria a kënnt dann op Syrakus zeréck.

Bei der Verdeedegung vu Syrakus géint déi réimesch Belagerung am Zweete Punesche Krich war hien dobäi. No dräijäreger Belagerung gouf hie vun engem réimeschen Zaldot ëmbruecht.

Kuckt och 
 Lëscht vu Mathematiker

Um Spaweck 

  Fakten über Archimedes 
  ancient-cultures.com - Archimedes - Das Genie der Antike
  Archimedes' Leben und Werk

Algriichesch Mathematiker
Algriichesch Ingenieuren
Gebuer 287 v. Chr.
Gestuerwen 212 v. Chr.